
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 789 


27 Ιουνίου 2000 


ΑΠΟΦΑΣΕΙ Σ 

Αριθ. ΔΙΔΚ/Φ.38/14742 

Σύσταση Ομάδας Άμεσης Παρέμβασης στο Υπουργείο 
Εσωτερικών, Δημόσιας Διοίκησης και Αποκέντρωσης 
για την καταγραφή των δυσλειτουργιών Υπηρεσιών του 
Δημοσίου, των Ο.Τ.Α. α' και β' βαθμίδας και Ν.Π.Δ.Δ., 
την πρόταση τρόπων άμεσης επίλυσής τους και την πα¬ 
ρακολούθηση εφαρμογής των προτάσεων αυτών. 

Η ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ & ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α) Του άρθρου 18 παρ. 18 του Ν. 2503/1997 (ΦΕΚ 
107/Α730.5.1997). 

β) Του άρθρου 40 του Ν. 849/1978 (ΦΕΚ232/Α778). 

γ) Της παρ. 3του άρθρου 22του Ν. 2362/1995 (ΦΕΚ247/ 
Α727.11.1995). 

δ) Του άρθρου 27 του Ν. 2081/1992 (ΦΕΚ 154/ Α7 
10.9.1992), με το οποίο προστέθηκε άρθρο 29Α στο Ν. 
1558/1985 (ΦΕΚ 137/Α71985), όπως τελικά αντικαταστά- 
θηκε με το άρθρο 1 του Ν. 2469/1997 (ΦΕΚ 38/Α'97). 

2. Το πρόγραμμα «ΠΟΛΙΤΕΙΑ» για την μεταρρύθμιση της 
δημόσιας διοίκησης και το γεγονός ότι το Υπουργείο 
Εσωτερικών, Δημόσιας Διοίκησης και Αποκέντρωσης εί¬ 
ναι το αρμόδιο Υπουργείο για το σχεδίασμά, την παρακο¬ 
λούθηση της εφαρμογής και την αξιολόγηση της πορείας 
της διοικητικής μεταρρύθμισης. 

3. Το γεγονός ότι επιβάλλεται η λήψη όλων των απαραί¬ 
τητων μέτρων για την καταγραφή των δυσλειτουργιών 
που παρουσιάζουν συγκεκριμένες υπηρεσίες του Δημοσί¬ 
ου, των Ο.Τ.Α, α' και β' βαθμίδας και των Ν. Π.Δ.Δ., την πρό¬ 
ταση άμεσης επίλυσής τους, και την παρακολούθηση της 
εφαρμογής των προτάσεων αυτών, με σκοπό τη βελτίωση 
της εξυπηρέτησης του κοινού και την αναβάθμιση της ποι¬ 
ότητας των υπηρεσιών που παρέχονται στον πολίτη. 

Γιατους λόγους αυτούς κρίνεται αναγκαία η, κατ’ εξου¬ 
σιοδότηση της παρ. 18του άρθρου 18του Ν. 2503/97, σύ¬ 
σταση και λειτουργία στο Υπουργείο Εσωτερικών, Δημό¬ 
σιας Διοίκησης και Αποκέντρωσης, Ομάδας Άμεσης Πα¬ 
ρέμβασης για το σχεδίασμά μέτρων άμεσης επίλυσης, το 
συντονισμό, τη διοίκηση, την παρακολούθηση και τον 
έλεγχο εφαρμογής των προτάσεών της. 


4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, καθ’ όσον η σχετική δαπάνη θαπροκύ- 
ψειμετον καθορισμό της αμοιβής ή αποζημίωσης που θα 
γίνει με την έκδοση της προβλεπόμενης στο τελευταίο 
εδάφιο της παρ. 18του άρθρου 18του Ν. 2503/1999 κοι¬ 
νής Υπουργικής απόφασης, αποφασίζουμε: 

1. Συνιστούμε στη Γενική Γραμματεία Δημόσιας Διοίκη¬ 
σης του Υπουργείου Εσωτερικών, Δημόσιας Διοίκησης 
και Αποκέντρωσης, Ομάδα Άμεσης Παρέμβασης, για την 
καταγραφή δυσλειτουργιών, την πρόταση λήψεως μέ¬ 
τρων άμεσης επίλυσης των δυσλειτουργιών αυτών, κα¬ 
θώς και την παρακολούθηση και τον έλεγχο εφαρμογής 
των προτάσεων της, στις παρακάτω υπηρεσίες: 

α. Δ/νση Πολεοδομίας Νομαρχιακής Αυτοδιοίκησης 
Ανατολικής Αττικής. 

β. Δ/νση Πολεοδομίας Δήμου Μαρκοπούλου. 
γ. Δ/νση Συγκοινωνιών Νομαρχίας Αθηνών, της Νομαρ¬ 
χιακής Αυτοδιοίκησης Αθηνών - Πειραιώς, (θέματα μετα- 
βιβάσεως αυτοκινήτων, έκδοση αδειών κ.λπ.). 

δ. ΚΤΕΟ Ελληνικού Νομαρχίας Αθηνών της Νομαρχια¬ 
κής Αυτοδιοίκησης Αθηνών - Πειραιώς (θέματα τεχνικού 
ελέγχου οχημάτων), 
ε. Ι.Κ.Α. Υποκατάστημα Περιστεριού, 
στ. Β' ΔΟΥ Καλλιθέας, 
ζ. Φ.Α.Ε.Ε. Αθηνών. 

1. Η Ομάδα Άμεσης Παρέμβασης αποτελείται από μέλη 
ΔΕΠ Α.Ε.Ι. ή μέλη Ε.Π. Τ.Ε.Ι., ειδικούς στις νέες τεχνολο¬ 
γίες, έμπειρα στελέχη Δημοσίων Υπηρεσιών και φορέων 
του δημόσιου τομέα, εν ενεργεία ή μη, εμπειρογνώμονες 
του δημόσιου και ιδιωτικού τομέα, Επιθεωρητές -Ελε¬ 
γκτές του Σώματος Επιθεωρητών - Ελεγκτών Δημόσιας 
Διοίκησης καθώς και εκπροσώπους του Συνηγόρου του 
Πολίτη και ο αριθμός των μελών της δεν επιτρέπεται να 
υπερβαίνει τα τριάντα (30) μέλη. 

2. Πρόεδρος της Ομάδας Άμεσης Παρέμβασης ορίζε¬ 
ται ένα εκ των μελώντης ομάδας, Καθηγητής Α.Ε.Ι., με ει¬ 
δική γνώση και εμπειρία στην εκτέλεση παρόμοιου έργου. 

3. Η Ομάδα εξυπηρετείται από πενταμελή Γ ραμματεία 
υπαλλήλων της Γενικής Γραμματείας Δημόσιας Διοίκη¬ 
σης του Υπουργείου Εσωτερικών, Δημόσιας Διοίκησης 
και Αποκέντρωσης. 

4. Η Ομάδα συνεδριάζει εντός και εκτός ωρών εργασίας 
των δημοσίων υπηρεσιών στο κατάστημα της Γενικής 

Γραμματείας Δημόσιας Διοίκησης του Υπουργείου Εσω¬ 
τερικών, Δημόσιας Διοίκησης και Αποκέντρωσης (Βασ. 
Σοφίας 15) και λειτουργεί σε κλιμάκια που ορίζονται από 
τον Πρόεδρο της Ομάδας τα οποία εκτελούντο έργο τους 
εντός και εκτός ωραρίου υπηρεσίας των δημοσίων υπη¬ 
ρεσιών. 

5. Ειδικότερα το έργο της Ομάδας Άμεσης Παρέμβα¬ 
σης συνίσταται σε: 

Επιτόπια παρακολούθηση και καταγραφή της οργάνω¬ 
σης και της λειτουργίας των αναφερομένων στην παρ. 1 
της παρούσας υπηρεσιών με σκοπό τον εντοπισμό και την 
καταγραφή των αιτίων πιθανής δυσλειτουργίας τους και 
την πρόταση του τρόπου επιλύσεως των δυσλειτουργιών 
αυτών και βέλτιστης απόδοσης των παρεχομένων υπηρε¬ 
σιών τους προς τους πολίτες. 

6. Οι προτάσεις της Ομάδας Άμεσης Παρέμβασης μπο¬ 
ρεί να αφορούν: α) συστηματοποίηση νομοθετικού πλαι¬ 
σίου, β) απλούστευση διαδικασιών, γ) μηχανογραφική 
υποστήριξη, δ) στελέχωση σε προσωπικό και κατάρτιση 
του υπηρετούντος, ε) λήψη μέτρων για την ενίσχυση της 
νομιμότητας και της διαφάνειας, στ) οργανωτικό εξορθο- 
λογισμό, ζ) βελτιώσεις κτιριακής υποδομής, σήμανσης 
και προσβασιμότητας κ.λπ. 

7. Γιατην υλοποίηση του έργου, κλιμάκιο της Ομάδας 
Άμεσης Παρέμβασης εγκαθίσταται στην αρμόδια Υπη¬ 
ρεσία, συνεργάζεται με τα στελέχη της, τα οποία υπο- 


χρεούνται να παρέχουν άμεση πρόσβαση στα στοιχεία 
της υπηρεσίας καθώς και κάθε σχετική πληροφορία και 
αναγκαία βοήθεια για την επιτέλεση του έργου της 
ομάδας, καταγράφει τις διαπιστώσιες της καιπροτείνει 
στον Υπουργό ΕΣ.Δ.Δ.Α. και στον αρμόδιο κατά περί¬ 
πτωση Υπουργό την λήψη των απαραίτητων άμεσων 
μέτρων. Προτάσεις της Ομάδας γιατην υλοποίηση των 
οποίων δεν απαιτείται αλλαγή του θεσμικού πλαισίου ή 
έκδοση κανονιστικών πράξεων, υλοποιούνται μέσα σε 
προθεσμία ενός (1) μηνάς εφόσον κάτι τέτοιο είναι εφι¬ 
κτό. 

8. Η παρακολούθηση και ο έλεγχος εφαρμογής των 
προτάσεων της Ομάδας Άμεσης Παρέμβασης στις 
υπηρεσίες της παρ. 2 διαρκεί δύο (2) μήνες μετά την 
ολοκλήρωση της εφαρμογής των μέτρων που προτά- 
θηκαν. 

9. Το έργο της Ομάδας που συστήνεται με την παρούσα 
απόφαση, μπορεί να επεκτείνεται σε ομοειδείς ή και σε 
άλλες υπηρεσίες του Δημοσίου, των Ο.Τ.Α., α' και β' βαθ¬ 
μίδας και των Ν. Π.Δ.Δ. με νεώτερη απόφασή μας. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 23 Ιουνίου 2000 

Η ΥΠΟΥΡΓΟΣ 

ΒΑΣΩ ΠΑΠΑΝΔΡΕΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




